

**Gádoros Nagyközség Önkormányzata**

**5932 Gádoros, Kossuth u. 16.**

ELŐTERJESZTÉS

a KÉPVISELŐ-TESTÜLET 2025. május 27-i rendes ülésére

**Napirend:**

**Tárgy: Főépítészi feladat ellátásáról döntés, megbízási szerződés jóváhagyása tárgyában**

**Előterjesztő:** Dr. Szilágyi Tibor Polgármester

**Készítette:** Dr. Szilágyi Tibor Polgármester

**Előzetesen tárgyalja:** Pénzügyi, Gazdasági és Környezetvédelmi Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária s.k.

**Az előterjesztéssel kapcsolatos törvényességi észrevétel:**

**A döntéshez egyszerű**

**minősített**  **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Az előterjesztés zárt ülésen tárgyalható. ⬜**

**Előterjesztés**

**Gádoros Nagyközség Önkormányzata Képviselő-testületének**

**2025. május 27-én tartandó ülésére**

**Tárgy: Főépítészi feladat ellátásáról döntés, megbízási szerződés jóváhagyása tárgyában**

**Tisztelt Képviselő-testület!**

A magyar építészetről szóló 2023. évi C. törvény (továbbiakban: Méptv.) 56. §-ában foglaltak szerint kötelező feladatként jelenik meg az önkormányzati főépítész alkalmazása vagy megbízása.

A Méptv. alapján döntést kell hozni arról, hogy a községi jogállású település saját települési főépítészt alkalmaz vagy a település fekvése szerinti járásban levő önkormányzattal társulásban, közösen alkalmaz főépítészt. Ha a községi jogállású települési önkormányzat legalább 30 napig nem alkalmaz települési vagy térségi főépítészt, akkor a település fekvése szerinti járásszékhely város (Orosháza) települési főépítésze látja el az önkormányzati főépítészi feladatokat azzal, hogy a községi jogállású települési önkormányzat köteles a teherviselésről a járásszékhely város önkormányzatával megállapodni.

Az Orosházi Járásban, társulási keretek között térségi főépítész alkalmazására irányuló kezdeményezés, megoldás nem született. Több megkeresést (Szeged, Orosháza) követően sikerült felvenni a kapcsolatot Bartók Csilla építészmérnökkel és előzetes megbeszélés alapján nyilatkozott, hogy elvállalná Gádoros Nagyközség települési főépítészi feladatainak ellátását megbízási szerződéssel. A jogszabályban előírt feltételeknek megfelel, jelen előterjesztés mellékletét képezi a MÉK névjegyzéki adatlap és a megbízási szerződés tervezet.

Főépítészként az foglalkoztatható, aki büntetlen előéletű és cselekvőképes, szakirányú felsőfokú végzettséggel rendelkezik, meghatározott szakmai gyakorlati idővel rendelkezik, főépítészi vizsgát sikeresen teljesítette vagy a vizsga alól mentesült, továbbá a magyar építész kamara által vezetett tagsági nyilvántartásban aktív tagként szerepel.

Kérem a tisztelt Képviselő-testületet az előterjesztés megvitatására és a döntés meghozatalára.

**Határozati javaslat:**

Gádoros Nagyközség Önkormányzat Képviselő-testülete dönt arról, hogy a magyar építészetről szóló 2023. évi C. törvény 56. §-ában foglaltak alapján 2025. június 01. napjától határozatlan időtartamra megbízza Bartók Csilla Zsófia (kamarai nyilvántartási száma: 04-262.) építészmérnököt Gádoros Nagyközség települési főépítészi feladatok ellátásával és a megbízási szerződést, a határozat melléklete szerinti tartalommal jóváhagyja.

A települési főépítész díját az önkormányzat éves költségvetésében biztosítja.

Felhatalmazza a Polgármester urat a megbízási szerződés aláírására.

**Felelős:** Dr. Szilágyi Tibor polgármester

**Erről értesül**: Bartók Csilla Zsófia

Líbor Zsolt Istvánné pénzügyi csoportvezető

**Határidő:** azonnal

Gádoros, 2025. május 20

Dr. Szilágyi Tibor

polgármester