**Határozati javaslat:**

Gádoros Nagyközség Önkormányzat Képviselő-testülete dönt arról, hogy

1. A 2025. évi gyermekek nyári szünidőben történő felügyeletének megszervezésével egyetért az alábbiak szerint:
2. Az önkormányzat 2025. június 23. napja és 2025. július 31. napja közötti időszakot illetően nyári gyermekfelügyeletet biztosít a Gádoros, Fő u. 30. szám alatti épületben a részt vevő gyermekek számára.
3. A napi nyitvatartási idő munkanapokon reggel 8.00 órától délután 13.00 óráig tart.
4. Az igénylő rendszeres gyermekvédelmi kedvezményben részesülő hátrányos, és halmozottan hátrányos helyzetű gyermekek déli meleg főétkezését az önkormányzatnak kell biztosítania, de a reggeli, tízórai biztosításához, takarításhoz, illetve azon gyermekek részére, akiknek nincs rendszeres gyermekvédelmi kedvezménye/hátrányos, halmozottan hátrányos helyzetű igazolása az étkeztetéshez az Önkormányzat 200.000.- Ft összegű keretet biztosít, a 2025. évi költségvetésben meghatározott a nyári gyermekfelügyelet működtetésének biztosításához.
5. A programok megvalósulásáról és a keret felhasználásáról legkésőbb 2026. május 31. napjáig írásbeli beszámoló kerül benyújtásra Gádoros Nagyközség Önkormányzata részére.
6. A nyári gyermekfelügyelet szervezésével kapcsolatos operatív feladatokat jelen határozat rendelkezései szerint látja el, és a jelen határozattal kapcsolatban a programot meghirdeti.

**Végrehajtásért felelős:** Dr. Szilágyi Tibor polgármester

Kőszegi Erzsébet Mária jegyző

**Erről értesül:**  Libor Zsoltné pénzügyi csoportvezető

Belláné Szőke Csilla intézményvezető

**Határidő:** értelem szerint

Dr. Szilágyi Tibor

polgármester