**Gádoros Nagyközség Önkormányzata**

**5932 Gádoros, Kossuth Lajos utca 16.**

**Tel: 06 (68) 490-331 Pf.: 13**

**Honlap: *www.gadoros.hu* E-mail:** [**gadoros@gadoros.hu**](mailto:gadoros@gadoros.hu)

**Hivatali kapu: GADOROSONK, KRID: 553159149**

**Előterjesztés**

**Gádoros Nagyközség** **Önkormányzatának 2025. május 27-én tartandó Képviselő-testületi ülésére**

**Gádoros Nagyközség Önkormányzata 2024. évi belső ellenőrzéséről**

**Tisztelt Képviselő-testület**!

Magyarország helyi önkormányzatairól szóló 2011. évi CLXXXIX. törvény (Mötv.) 119. §. (4) bekezdése alapján a jegyző köteles gondoskodni – a belső kontrollrendszeren belül – a belső ellenőrzés működtetéséről. A helyi önkormányzat belsőellenőrzése keretében gondoskodni kell a felügyelt költségvetési szervek ellenőrzéséről is.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (Bkr.) 48-49. § értelmében éves ellenőrzési jelentést kell készíteni a belsőellenőrzés tevékenységéről az előírt tartalmi követelményeknek megfelelően.

A 370/2011. (XII.31.) Korm. rendelet 49. § (3a) bekezdése szerint:

„49. § (3a) A jegyző a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig - a képviselő-testület elé terjeszti jóváhagyásra.”

Fenti előírások szerinti ellenőrzési jelentés elkészült, mely jelen előterjesztés mellékletét képezi. A jelentés tanúsítja az önkormányzat belső ellenőrzésének megvalósulását.

Kérem a Tisztelt Képviselő-testületet, hogy Gádoros Nagyközség Önkormányzata 2024. évi ellenőrzési jelentését jóváhagyni szíveskedjen!

**Határozati javaslat**

Gádoros Nagyközségi Önkormányzat Képviselő-testülete a 2024. évben végzett belső ellenőrzésről szóló éves ellenőrzési jelentést jóváhagyja.

Gádoros, 2025. május 6.

|  |  |
| --- | --- |
|  | Kőszegi Erzsébet Mária |
|  | |  | | --- | | jegyző | |

**ÉVES ELLENŐRZÉSI JELENTÉS, Továbbá**

**Éves ÖSSZEFOGLALÓ ELLENŐRZÉSI JELENTÉS**

**Gádoros Nagyközség Önkormányzatánál 2024. évben végzett belső ellenőrzésekről**

Magyarország helyi önkormányzatairól szóló 2011. évi CLXXXIX. törvény 119. §. (4) bekezdésében foglalt kötelezettségnek eleget téve az Önkormányzat jegyzője a belső ellenőrzés működtetéséről 2024. évben is gondoskodott az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével, melynek keretében a felügyelt költségvetési szervek ellenőrzése is megvalósult.

**Vezetői összefoglaló**

A belső ellenőrzés teljesítette a Képviselő-testület által jóváhagyott módosított ellenőrzési tervben előírt ellenőrzést. Az ellenőrzési terv az ellenőrzési kapacitás figyelembevételével lett kidolgozva. Az ellenőrzésről készült jelentés részletesen ismertette a megállapításokat és a felmerült hiányosságok megoldására javaslatot is tartalmazott, így megfelelt a velük szemben támasztott követelményeknek.

A belső ellenőrzések alkalmával készült jelentésben foglalt megállapításokból néhány fontos következtetés levonható. E következtetés az alábbiak szerint fogalmazható meg:

1. Az ellenőrzések során büntető, szabálysértési, kártérítési eljárás megindítására okot adó cselekmény vagy hiányosság nem merült fel.
2. Az ellenőrzések megállapításaival, a megfogalmazott javaslatokkal kapcsolatban az ellenőrzött szervezeti egységek észrevételt nem tettek.
3. A belső ellenőrzés „Ellenőrzési jelentése” a hiányosságok feltárása mellett azok kijavítására irányuló javaslatokat tartalmazott. Ezzel az ellenőrzés hozzájárult, hogy az ellenőrzött szervezet működését fejlessze.
4. **A belső ellenőrzés által végzett tevékenység bemutatása önértékelés alapján**
   1. **Az ellenőrzési tervben foglalt feladatok teljesítése**

A 2024. év belső ellenőrzési terve 2023. november 19-én került beterjesztésre a Képviselő-testület elé, melyet a 142/2023.(XI.19.) Kt. számú határozattal hagyott jóvá.

Az éves terv biztosította, hogy a költségvetési bevételek és kiadások tervezése, szabályszerű, szabályozott, gazdaságos és hatékony felhasználása, elszámolása, valamint az eszközökkel és forrásokkal való gazdálkodás a belsőellenőrzés tárgyát képezze.

A belső ellenőrzés tevékenységét a jogszabályi előírások és standardok alapján végezte. Az ellenőrzési jelentések összeállítására a kiadott irat- és jelentésminták alapján került sor, tartalmazta a konkrét adatokra épülő megállapításokat és érdemi javaslatokat.

**1.1.a) A tárgyévre vonatkozó éves ellenőrzési terv teljesítése, az ellenőrzések összesítése**

* **Szabályszerűségi és pénzügyi jellegű ellenőrzésre** az éves tervnek megfelelően a Gondozási Központnál és a Manóliget Óvoda és Mini Bölcsődénél került sor.

Az *ellenőrzés célja***:** A helyi önkormányzatok oktatási és szociális feladatainak ellátásához nyújtott támogatások felhasználása és elszámolása

*Alkalmazott ellenőrzési módszerek és eljárások*: dokumentumok és számviteli nyilvántartások vizsgálata

Az ellenőrzés alapján az alábbi főbb megállapítások emelhetők ki:

Összességében megállapítottam, hogy a költségvetési szervek szakmai feladataikat megfelelő színvonalon látták el. A nyilvántartások pontosak, áttekinthetők és egyértelműek voltak. A központi támogatásigényléshez és elszámoláshoz nyújtott adatok megegyeztek a statisztika és a szolgáltatói nyilvántartások adataival.

A takarékos gazdálkodás viszont jelentős visszafizetési kötelezettséget teremtett az önkormányzat terhére, amely a 2024. évi gazdasági évet terhelte.

A visszafizetési kötelezettség az alábbiak szerint alakult:

Gádoros Nagyközség önkormányzatának **óvodai nevelés**re az oktatási statisztikák és a felvételi naplók adatai alapján 94 153 100 Ftközoktatási támogatás és 19 267 923 Ft kiegészítő támogatások került kiutalásra 2023. évre vonatkozóan, ez összesen 113 421 023 Ft volt. A tényleges kiadás ezzel szemben 98 132 462 Ft volt, visszafizetési kötelezettség a támogatási bevétel és a teljesített kiadás különbsége 15 288 561 Ft volt.

Az óvodai működési támogatás felhasználható volt a 2023. évi gyermekétkeztetés többlet kiadására, amely 1 596 708 Ft, ezzel az összeggel csökkenthető volt a visszafizetési kötelezettség (15 288 561 - 1 596 708),így az óvodai működési és kiegészítő támogatás visszafizetési kötelezettsége **13 691 853 Ft**.

A visszafizetési kötelezettség abból adódott, hogy az óvoda pedagógusok foglalkoztatási száma 2023 évben 9 fő volt, ezzel szemben a beírt gyermek száma (figyelembe véve a sajátos nevelési igényű gyermekeket) alapján a bértámogatás 10,7 főre illette volna meg az önkormányzatot. A be nem töltött álláshelyekre jutó bér és járulékai a beszámolás során elvonásra került.

**Gondozási Központ bentlakás:** A költségvetési törvény 2. mellékletének 46. 1.3.4.2. pontja részletesen tartalmazza Intézményüzemeltetési támogatás folyósítását. Lényege, hogy a támogatás összege nem lehet több mint a tényleges kiadás összege csökkentve a saját bevétel (térítési díj és Áfa bevétel) összegével. Központi támogatás 99 145 136 Ft + saját bevétel 43 439 825 Ft, összesen bevétel 142 584 961 Ft, ezzel szemben a kiadás fő összege 125 293 809 Ft volt, a különbözet **17 291 152 Ft**, mely elvonásra került.

##### A helyi önkormányzatok általános működésének és ágazati feladatainak ellátásához járó támogatás jogosulatlan igénybevételéhez kamatfizetési kötelezettség kapcsolódik, mely kiszámolásának módját a költségvetési törvény 43. §.(3) bekezdése tartalmazta. Mértéke az Ávr. 112. §. 1. bek. c.) pontja szerint a jegybanki alapkamat kétszerese, megállapított kamat 5 344 003 Ft. A kamat méltányosságból sem engedhető el.

**Összességében a központi költségvetési támogatás felhasználásával kapcsolatos tevékenységet magas kockázatúnak minősítettem, mivel az jelentősen befolyásolja az önkormányzat gazdasági biztonságát.**

* **Pénzügyi ellenőrzésre** a Roma Nemzetiségi Önkormányzatnál került sor, melynek keretében a 2023. II. félévi és a 2024. I.félévi gazdálkodás bizonylatait ellenőriztem terv szerint.

*Ellenőrzés célja:* az elszámolásokat a jogszabályi előírásoknak és a saját szabályzatokban foglaltaknak megfelelően vezették-e? Az előző ellenőrzés megállapításait, javaslatait alkalmazták-e?

Az ellenőrzés alapján az alábbi főbb megállapítások emelhetők ki:

Gádoros Nagyközség Önkormányzata és a Gádoros Roma Nemzetiségi Önkormányzat között létrejött együttműködési megállapodás 2024. január 31. napjától hatályos. Gádoros Nagyközség Önkormányzat képviselő-testülete a 15/2024.(I.23.) Kt. számú határozattal, a Roma Nemzetiségi Önkormányzat 1/2024.(I.31) RNÖ határozattal elfogadta.

Az utalvány rendeletek nem tartalmazták teljes körűen (utalványozás hiánya) a szükséges aláírásokat a Roma Önkormányzat részéről.

Amennyiben a roma nemzetiségi önkormányzat képviselő-testülete a roma nemzetiség tagjainak csomag, élelmiszer, beiskolázási támogatásról határozott, csak a felhasználható keretet határozták meg. Szempontokat nem határoztak meg, hogy a támogatás elosztása milyen ismérvek alapján történik (korábban is kifogásoltam).

Az előző ellenőrzés során kifogásolt átvételi/részvételi aláírások hiánya nem áll fenn. Csatolták az átvételi elismervényt, illetve a rendezvényen résztvevők aláírását tartalmazó listát.

Az éves pénzforgalmat az ellenőrzött időszakban, készpénzben bonyolították, nem vették figyelembe az előző ellenőrzés javaslatát.

A 2023 évi zárszámadás és a 2024. évi költségvetés határidőben beterjesztésre került és azt a képviselő-testület elfogadta. 2024. augusztus hónapban is részletes tájékoztatást adott a költségvetés felhasználásáról a Polgármesteri Hivatal pénzügyi csoportja.

A gazdálkodás bizonylatolása során javulás tapasztalható az előző évi ellenőrzéshez viszonyítva. A magas készpénzforgalom miatt a Roma Önkormányzat gazdálkodását továbbra is **magas kockázatúnak** minősítettem.

**1.1.b) Az ellenőrzések során büntető, szabálysértési, kártérítési eljárás megindítására okot adó cselekmény vagy hiányosság**

A 2024. évben elvégzett ellenőrzések során büntető, szabálysértési, kártérítési eljárás megindítására okot adó cselekmény nem merült fel.

**1.2. A bizonyosságot adó tevékenységet elősegítő és akadályozó tényezők bemutatása**

**1.2.a) A belső ellenőrzés humánerőforrás-ellátottsága**

Az önkormányzat a belső ellenőrzési feladatokat külső erőforrások bevonásával látta el. Az Orosha-Jó Kereskedelmi és Szolgáltató Bt-vel kötött szerződés alapján az ellenőrzéseket – a megbízott közreműködőjeként – Haklik Józsefné regisztrált belső ellenőr végezte. Nevezett megfelel a belső ellenőrök jogszabályban rögzített képzettségi követelményének. A kötelező továbbképzést elvégezte.

**1.2.b) A belső ellenőrzés és belső ellenőr szervezeti és funkcionális függetlenségének biztosítása**

A belső ellenőr szervezeti és feladatköri függetlensége biztosított. Tevékenységét az államháztartásért felelős miniszter által közzétett módszertani útmutatók és nemzetközi belső ellenőrzési standardok figyelembe vételével végzi.

**1.2.c) Összeférhetetlenségi esetek**

Az ellenőrzött tételek során összeférhetetlenségi eset nem fordult elő.

**1.2.d) A belső ellenőri jogokkal kapcsolatos esetleges korlátozások bemutatása**

A belső ellenőr jogai nem csorbultak, az ellenőrzött személyek a szükséges segítséget megadták. Az ellenőrzés alá vont szervezet vezetője és dolgozói a vizsgálat alá vont dokumentumokat, nyilvántartásokat időben rendelkezésre bocsátották.

**1.2.e) A belsőellenőrzést akadályozó tényezők**

A belső ellenőrzéshez szükséges tárgyi feltételeket a belső ellenőr biztosította. Egyéb akadályozó tényező az önkormány és költségvetési szervei részéről nem merült fel.

A megállapítások az ellenőrzött szervezetek dolgozóival egyeztetésre kerültek, észrevételt nem fogalmaztak meg. A jelentések a Bkr-ben és az útmutatókban foglaltak alapján készültek el.

**1.2.f) Az ellenőrzések nyilvántartása**

Az ellenőrzési dokumentumok megőrzése, az adatok szabályszerű, biztonságos tárolása megvalósult. Az ellenőrzések, valamint a megállapítások, javaslatok hatására megtett intézkedések nyilvántartása a Bkr-ben szabályozott módon, a Nemzetgazdasági Minisztérium által közzétett útmutató alapján került sor.

**1.3. A tanácsadói tevékenység bemutatása**

A belső ellenőr munkája során tanácsadó feladatot is ellát. Az ellenőrzések során tett megállapítások alapján szakmai segítséget nyújt. Segítséget nyújt jogszabály értelmezésben is. Jó kapcsolat alakult ki az ellenőrzött szervezetek vezetőivel, dolgozóival, ennek eredményeként több esetben megkeresik a belső ellenőrt szakmai kérdéseikkel. Segítette a költségvetési szervek vezetőinek munkáját.

1. **A belsőkontroll rendszer működésének értékelése ellenőrzési tapasztalatok alapján**

Az ellenőrzések során a belső ellenőrzés igyekezett segítő szándékkal, ugyanakkor teljes körűen feltárni a hibákat és hiányosságokat. A vizsgálat kiterjedt az elkövetett hibák lehetséges következményeinek elemzésére is.

A megállapításokhoz – amennyiben az hiányosságot tárt fel – javaslatok kapcsolódtak, melyek a szabályszerűséget és a kontrollrendszer javítását szolgálták.

**2.1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok**

A kiemelt jelentőségű megállapítás olyan helyzetet tár fel, amelyben a vizsgált intézmény kockázati kitettsége jelentős. Néhány példa a kiemelt jelentőségű megállapításból:

|  |  |  |  |
| --- | --- | --- | --- |
| Vizsgálat címe | Megállapítás | Következtetés | Javaslat |
| A helyi önkormányzatok működéséhez és ágazati feladatainak ellátásához nyújtott támogatások felhasználása és elszámolása | A Manóliget Óvoda és Mini Bölcsődénél kevesebb óvoda pedagógus volt foglalkoztatva | Belső kontroll és folyamatos egyeztetés hiánya, | A belső kontroll rendszert folyamatosan működtetni kell |
| A helyi önkormányzatok működéséhez és ágazati feladatainak ellátásához nyújtott támogatások felhasználása és elszámolása | A kiutalt szociális normatíva nem lett felhasználva, amely visszafizetési kötelezettséget eredményezett | Belső kontroll és folyamatos egyeztetés hiánya | Évközben folyamatosan figyelemmel kell kísérni a felhasználás alakulását. |

**2.2. A belső kontrollrendszer öt elemének értékelése**

A költségvetési szerveknél a belső kontrollrendszer keretében működtetni kell a kontrollkörnyezetet, a kockázatkezelési rendszert, a kontrolltevékenységet, az információs és kommunikációs rendszereket, valamint a nyomon követési rendszert (monitoring) a jogszabályi előírások figyelembe vételével.

A *kontrollkörnyezet* részét képezik a belső szabályzatok, helyi rendeletek. A témakörökhöz általában kapcsolódik belső szabályzat, melynek előírásai összevetésre kerülnek a gyakorlattal. A szabályzatok a jogszabályi előírásoknak és a kialakított gyakorlatnak megfelelnek.

A *kockázatkezelés* során fel kell mérni és meg kell állapítani a költségvetési szerv tevékenységében, gazdálkodásában rejlő kockázatokat és meg kell határozni az egyes kockázattal kapcsolatban szükséges intézkedést. Az önkormányzat rendelkezik a Belső kontrollrendszer és integrált kockázatkezelési rendszer működéséről szóló szabályzattal.

A *kontrolltevékenység* részeként biztosítani kell a folyamatba épített, előzetes, utólagos és vezetői ellenőrzést. Ide tartozik a pénzügyi döntések dokumentumainak előkészítése, az engedélyezési, jóváhagyási és beszámolási eljárás. A munkafolyamatba épített ellenőrzés során tapasztalható hiányosság.

*Információs és kommunikációs rendszer:* a megfelelő információnak, a megfelelő időben történő eljutása az illetékes személyhez, alapfeltétele a jó működésnek. Nem volt megfelelő információáramlás és a kommunikáció a hivatal és a költségvetési szervek között. *A gazdasági csoport, a felsőbb vezetők és a költségvetési szervek vezetői között az információáramlást folyamatosan biztosítani kell.*

A Magyar Államkincstár felé a számviteli információszolgáltatás egész évben megtörtént határidőben.

*A nyomon követési, monitoring rendszer* értékelési feladatát a belső ellenőr az utóellenőrzések során látja el. Megállapítható, hogy az ellenőrzött intézmények esetében a szervezeti célok megvalósultak. A szűkös anyagi feltételek ellenére törekedtek a gazdaságosságra és a hatékonyságra.

**3. Intézkedési tervek, utóellenőrzés**

Az intézkedési tervekben meghatározott feladatokat szabályzatok vonatkozásában elvégezték. A belső kontroll működését fokozni kell. A javaslat szerinti készpénz kímélő gazdálkodást nem hajtották végre a Roma önkormányzatnál.

Gádoros, 2025. május 06.

Készítette:

|  |  |
| --- | --- |
|  | Haklik Józsefné |
|  | belső ellenőr |