Progádor Nonprofit Kft.

**ÜZLETI TERV**

**2025**

# Tartalomjegyzék

1. Bevezetés 2.
2. Összegzés 3-6.
3. Ágazati elemzés 6-10.
4. Vállalkozás bemutatása 10-16.
5. Működési terv 16-17.
6. Marketing terv 17-19.
7. Szervezeti terv 19.
8. Kockázatelemzés 19-20.
9. Pénzügyi terv 21-24

Irodalom jegyzék 25

1. **Bevezetés**

A vállalkozás neve: Progádor Településüzemeltető és Szolgáltató Nonprofit Kft.

Székhelye : 5932 Gádoros Kossuth Lajos utca 1.

Telefon : +36-68/490-037

Tulajdonosok: **Gádoros Nagyközség Önkormányzata**

5932 Gádoros Kossuth utca 16.

Cégjegyzékszám: 04-09-009195

Bankszámlaszám: MBH Bank Nyrt. 53300067-11043467

Adószám: 21545252-2-04

Vállalkozás fő tevékenységi köre: Vezetékes távközlés

Alapító tőke adata: 58 000 000 Ft

1. **Összegzés**

Az üzleti terv abból a célból készült, hogy a tulajdonos fel tudja mérni a vállalkozásban rejlő lehetőségeket, esetleges kockázatokat, hogy ezek tükrében átlátható képet kapjon az általa befektetett eszközök megtérüléséről.

Sajnos a 2024-es évet követően szembesülnünk kell avval a helyzettel, hogy a fejlődést a jelenlegi pénzügyi helyzetünk nem fogja lehetővé tenni, de az OROS-COM Kft.-vel közösen tervezett beruházás is egyelőre várat magára, mert az állam a megnyert pályázati forrást nem tudta biztosítani az cég felé, amiből megtörtént volna az optikai hálózat kiépítése. A 2025-ös év mint más cégeknél, a Progádor Nonprofit Kft.-nél is a túlélésről fog szólni és várjuk majd a gazdasági fellendülést, ami esetlegesen tartogat nekünk is majd lehetőséget a fejlődésre, fejlesztésre. A továbbiakban részletesen elemzésre kerül a cég, illetve betekintést lehet nyerni a jövőbeni elképzelésekről.

A vállalkozásnak egy tulajdonosa van, Gádoros Nagyközség Önkormányzata, 100%-os tulajdonosi hányaddal.

A vállalkozás nyeresége jelenleg két nagyobb tételből adódik össze. Az első, ami a főbb bevételt profitálja, az internet-és televíziószolgáltatás, a másodlagos pedig a Pongó Vendégházból adódó szálláshelyszolgáltatás. Mindkét tevékenységben partnerekkel működünk együtt. Az internetszolgáltatás kapcsán az Impulzus Kommunikáció Kft.-vel, a kábeltelevíziós szolgáltatás kapcsán az Oros-Com Kft.-vel és a DIGI Távközlési és Szolgáltató Kft.-vel (ugyanis az egyik a jelet szolgáltatja, a másik pedig magát az adást), illetve a szálláshelyszolgáltatás egy üzemeltetési szerződéssel Gádoros Nagyközség Önkormányzatával működik.

A vállalkozás célja megalapításakor az volt, hogy egyedüliként szolgáltathasson kábeltelevíziót és internetet a településen versenytárs nélkül. Évekig működött abban az időben kimagasló minőséggel koax rendszerrel a hálózat. A helyieknek kényelmes volt így, hisz a községen belül kellett csak mozogni, hogy rendezzék számláikat, illetve hiba esetén - mivel helyben volt a megoldás a helyi szerelővel - hamarabb volt elhárítva a probléma. Nagyszerű lehetőség volt ez akkor, kevés versenytárssal. A tulajdonos nem engedett be más szolgáltatót, így egyeduralkodóként, Gádoros lakóit szem előtt tartva tevékenykedhetett.

A vállalkozás másik része a Pongó Vendégház, ami szállást biztosít az ide utazó vendégek számára. Leggyakrabban a településen élők rokonai, barátai látogatnak ide, de az elmúlt években mivel beleesünk a Kéktúrázók nyomvonalába, szép számmal szállnak meg túrázó vendégek is. A Vendégház szállás mellett akár kisebb rendezvényekre is kivehető (pl. szülinapi parti, keresztelő, ballagás, vagy egyszerűen egy kis baráti, családi összejövetel).

Gádoros,

Az Alföldön elhelyezkedő községbe ellátogató turista kellemesen töltheti el idejét. A falu rendezett, tiszta virágos, zöldövezetekkel tarkított környezete csendes, nyugodt pihenést biztosít az ide érkezők számára. Emlékművek és parkok megtekintése tartalmas kikapcsolódást tesz lehetővé. A messzebbről érkezők is megtekinthetik e helyi nevezetességeket. Gádorosra egyre többen érkeznek, mivel egyre nagyobb érdeklődést mutatnak az emberek a túrázás, természetben sportolás iránt. Az elmúlt években sokan keresték fel szállásügyben a Pongó Vendégházat, akik a Kéktúra nyomvonalán keresztül érintették községünket. Nemzeti parkok és tájvédelmi körzetek egyedülálló természeti értékeit ismerhetik meg akkor, ha az Országos Kékkör harmadik és egyben legfiatalabb útvonalán túráznak. Az MTSZ és az alföldi tagszervezetek közös munkájának gyümölcse 1996-ban került átadásra a nagyközönségnek. Az Alföldi Kéktúra egyes szakaszai együtt haladnak a Magyarországon áthaladó E3, E4 és E7 jelzésű, hosszútávú nemzetközi turistautakkal, így érintik Gádorost is. Gádoroson a Kéktúrázók bélyegzőhelyének címe: 5932 Gádoros Fő utca 11. – Árbarát élelmiszer és vegyesbolt.

Gádoros az elmúlt években sokat fejlődött, de sajnos a kábelhálózat korszerűsítése elhúzódott. Néhány éve a rendszer egy része ki lett cserélve optikai hálózatra, de a település nagy részén még mindig a koax kábeles rendszer működik. A többi szolgáltatóval szemben azonban még midig hatékonyabbak vagyunk, illetve a helyi irodánkban már nemcsak számlafizetésre van lehetősége a kedves ügyfélnek, hanem gáz-villany-telefonfeltöltés, nyomtatás, fénymásolás teszik könnyebbé a mindennapokat az itt élők számára. Manapság már az idősek is igénylik ezeket a szolgáltatásokat, és talán egy helyi ügyintézőben jobban megbíznak, szívesebben fordulnak helyben segítségért, így hamarabb választják a Progádor Kft. szolgáltatásait.

A Progádor Nonprofit Kft. szolgáltatásai a kezdetek óta kiegészültek a piac bővülése miatt, az irodában a kábeltelevízió-és internetszolgáltatás kiegészült nyomtatással, fénymásolással, telefon-, gáz-, villanyfeltöltéssel. Elérhető még nálunk hirdetésfeladás a helyi csatornára, melyet az ügyfelek sokat használnak. A vállalkozásnak jelenleg 4 alkalmazottja van.

A nyitvatartás kialakítása közben anno ügyeltek arra, hogy hétközben a délelőtt mellett délután is elérhető legyen egy nap a befizetés, feltöltés, így azok az ügyfelek is kényelmesebben tudják majd intézni ügyeiket, akik esetlegesen délelőtt munkában vannak. Az árak közel hasonlóak, mint a konkurensek árai, de helyileg csak a Progádor az egyetlen, aki a településen irodát működtet.

A vállalkozás indításakor a különféle kockázati tényezőket is figyelembe kellett venni:

2003-ban, amikor megalakult a Progádor Nonprofit Kft. nem volt lehetőség arra, hogy egyedül kiépítsen egy ekkora kábelhálózatot, így az Oros-com Kft.-vel közösen vitték véghez az elképzeléseket. A koax rendszer kiépítése hosszadalmas beruházás volt, de végül az átadást követően hamar kiderült, hogy a község lakosai számára ez csak előnyökkel jár a jövőben. A hibák javítása mai napig megfelelő szakember segítségével hamar elhárításre kerül, bár sok olyan része van már a hálózatnak, ami optika, amit pedig a partner munkatársai végeznek el. Vannak rajtunk kívül álló hibák (nekimennek oszlopnak, ami kitörik és sérül a kábel, elkorhad az oszlop stb.) ezek kijavítása nagyobb költségekkel is járhat. A másik nagyobb volumenű kockázati tényező az ügyfelek eladósodása, ami sajnos az utóbbi válságos időszakban igen nagy összegre nőtt.

A Pongó Vendégház üzemeltetése során is sok akadályba ütköztünk az anno nem megfelelő beruházások kivitelezése miatt, ami több százezer forintnyi meg nem térülő költséget jelentett (kazán, a napelemes vízmelegítő rendszer nem megfelelő beszerelése, a tusolókabinokból kihagyott alkatrészek pótlása stb.). A turizmus csökkenése sem a legkedvezőbb ebből a szempontból, illetve a megnövekedett energiaárak sem. A vendégházba érkező vendégek szezonálisan (tavasztól őszig) keresnek fel minket, így a téli időszakban az alacsony forgalom és a megnövekedett díjak miatt zárva tartunk.

Az alkalmazottak hozzáállása nagyon pozitív a vállalkozásban, mivel kis közösségről van szó és a saját rendszerről, így nagyon lelkesek és összetartóak.

Versenytársak terén egyre bővül a paletta, de még mindig a legtöbb előfizető, mivel helyben vagyunk, nálunk van.

Természetesen nem csak a kockázati tényezőket kell figyelembe venni, hanem a lehetőségeket, amelyek a vállalkozás fejlődését teszik lehetővé:

- Helyi szolgáltatás, vállalkozás népszerűsítése

A vállalkozás célja, hogy minden év végére minimális profittal zárjon. A vállalkozásból kifizetés nem történik, mivel nonprofit kft., így nem is engedélyezett.

1. **Ágazati elemzés**


Ágazati trendek és kilátások

A legfrissebb adatok alapján továbbra is folytatódik az idegenforgalom növekedési trendje, a pandémia óta folyamatosan növekszik a vendéglátóhelyeknél a vendégéjszakák száma. A turizmus lendülete most olyan nagy, hogy utolérte a pandémiás időszak előtti adatokat a belföldi vendégek tekintetében, sőt becslések szerint idén meg is haladhatja az előző évekét.

Nagyon népszerűek a különböző túraútvonalak hazánkban is, szinte már egyfajta trendnek nevezhető ez a sportolási, kikapcsolódási forma.

A Kéktúra útvonalkövető túramozgalom, amelynek hosszabb és rövidebb szakaszokra bontott útvonalát fehér alapra festett kék sávval jelölik. Tájegységeken keresztül húzódik, ezért útközben garantáltan változatos természeti és épített látnivalókban lehet része az embernek. Az Alföldi, az Országos és a Rockenbauer Pál Dél-dunántúli Kéktúra több hosszabb és rövidebb túraszakaszból áll, de a kiírás általános szabályai szerint nem kell egymást követő sorrendben haladni a teljesítéssel. Például a 27 szakaszra osztott Országos Kéktúra két végpontja – Hollóháza és Írott-kő – között bármelyik igazolóponton elkezdhető és befejezhető a kéktúrázás, tetszőleges irányba haladva. Útvonalkövető túramozgalmakról van szó, vagyis, ha a túrázó el akar jutni A-ból B-be, akkor a fehér alapon kék sávval jelölt útvonalon kell haladni. A kéktúra igazolófüzetbe [**bélyegzőlenyomatokkal**](https://www.kektura.hu/tudastar-cikk/a-kektura-klasszikus-teljesiteserol-roviden)és[**dátumokkal**](https://www.kektura.hu/hir/a-kekturas-igazolofuzetek-ellenorzese) kell alátámasztani azt, hogy az útvonalat követve teljesítette a kihívást. Mit is jelent az útvonalkövetés: nevének megfelelően pont ezt. Vagyis az a felelős és korrekt kéktúrás hozzáállás, amikor a kék sávval jelölt útvonalat gyalogosan, egyik szakasztól a másikig, akár tetszőleges, akár folytatólagos irányba teszi meg a túrázó. Az útközben eső látnivalókhoz tett kitérők természetesen megengedettek. A kéktúrázást bárki elkezdheti, ha elmúlt hat éves (ha hat és tizennégy éves kor között kéktúrázik, akkor a [Gyermekkéktúra](https://www.kektura.hu/gyermekkektura-1) kiírása vonatkozik rá). A teljesítés nincs határidőhöz kötve, saját döntés, hogy milyen tempóban halad az ember. Az egyik leglényegesebb feltétel, hogy mindhárom kéktúránál kizárólag csak a gyalogos teljesítés fogadható el.

Az, hogy ki hogyan osztja be a szakaszokat, egy- vagy többnapos túrára indul, hogyan jut oda és vissza, hol száll meg: mind a túrázó egyéni igényeitől függ, neki kell kitalálni, megszervezni, mondhatni, ez is a kihívás része. Az Alföldi Kéktúra egyes szakaszai együtt haladnak a Magyarországon áthaladó E3, E4 és E7 jelzésű, hosszútávú nemzetközi turistautakkal, így érintik Gádorost is. Gádoroson a Kéktúrázók bélyegzőhelyének címe: 5932 Gádoros Fő utca 11. – Árbarát élelmiszer és vegyesbolt. Ezeknek a túrázóknak Gádoroson a Pongó Vendégház az egyedüli szálláslehetőség, amit sokan igénybe is vesznek, akár egyedül, akár családdal, barátokkal egyaránt.



A távközlési szolgáltatás elengedhetetlen része ma már az életvitelünknek, a legkisebb települések háztartásaiban is szükség van internetre, tv-re. Robbanásszerű fejlődés ment végbe a távközlési területen, így az egyre növekvő igényeket is ki tudjuk szolgálni.

A telekommunikációs iparág a mai rohanó világ fontos része, mondhatni központi szerepe van. Ez az egyik leggyorsabban fejlődő ágazat, és vállalkozások széles köre alkotja a távközlési ipart. A telekommunikációs infrastruktúra kiépítésén át, az eszközök fejlesztéséig sok mindent magába foglal.

Ennek megfelelően cégünk is igyekszik a lehető legmodernebb, legmegbízhatóbb, széleskörű szolgáltatást nyújtani ügyfelei részére.

Környezetelemzés

Békés vármegye egyik kisebb települése Gádoros, közel 3200 fős lakosságával. Egy csendes kis község, de megannyi kincs rejtőzik benne. Az egyik különlegessége, hogy 3 templomai is a nevezetességei közé tartozik. Emellett sok emlékmű díszíti a települést, illetve helyi étterme, az a A’La Bard a környéken egyedülálló stílusával. Az igényeket figyelembe véve döntött úgy az Önkormányzat, hogy felújít egy házat, amit szálláshelyként fog majd a jövőben használni. Ennek a feladatait, üzemeltetését végül a Progádor Nonprofit Kft.-re bízta, aki 5 éve egy megnyert pályázattal korszerűsítette és újította a szálláshelyet, hogy minél kényelmesebb környezetben tudja majd fogadni vendégeit Gádoroson egyedüli szállásadóként. Az ide látogatók a helyi étteremben különlegesebbnél különlegesebb ételeket fogyaszthatnak a hét minden napján, illetve megtekinthetik a parkot és emlékműveket.

A településen van bölcsőde, óvoda és általános iskola is, ahol fontos szerepe van az internetnek, amit a Progádor szolgáltatásával tudnak igénybe venni. A diákok és idősek egyaránt használják a hálózatot, így az iskola mellett a szociális otthonban élő lakosok is tudnak „szörfözni” a neten.

A versenytársak szerepét abban a tekintetben fontos megemlítenem, hogy bár egyedüliek vagyunk szállásadóként, de a környező településeken – Orosháza – ugyebár nagyobb városként több szolgáltatást (pl. fürdő, bevásárlás stb.) tudnak igénybe venni, bár a Kéktúrázók körében még mindig mi szerepelünk.

Kábeltelevízió-és internetszolgáltatók piaca is mára már óriásira bővült, ám ez még kicsiny településünkön nincs jelen, vagy kevés. Inkább internet tekintetében pártolnak el tőlünk a nem megfelelő gyorsaság tekintetében, de az idősek nagyrésze még mindig a kényelmes, helyi előfizetéseket részesítik előnyben.

Piaci adottságok

A településen a 3200 lakos közül kb. 820 fő veszi igénybe a különböző televíziószolgáltatás előfizetéseit, míg kb. 560 fő az internetet. Mivel mi kis cégként csak a saját településünkön működünk, így elsősorban az a terv a jövőre nézve, hogy azt a réteget célozzuk meg, akinek van televízió előfizetése nálunk, de internet nincs, mert nem találta a gyorsaságát, minőségét megfelelőnek. Az optikai hálózat kiépítését követően remélhetőleg az előfizetők száma utol fogja érni a televízió előfizetőkét.

Piaci előrejelzések

Kimondottan erre a szolgáltatásra nincsenek piaci előrejelzések, viszont Magyarországon is elkezdődött az egészséges életmód és a mozgás támogatása, hirdetése. Így ebben a szegmensben is egyre nagyobb lehetőség adódik. A testedzés a wellness, a masszázs egyre nagyobb népszerűségnek örvend, és most már nem csak a fővárosban, hanem a vidéki városokban is. Ebből kiindulva egyre több olyan korosztály van, aki igénybe veszi ezen szolgáltatásokat és ezt kívánja kihasználni vállalkozásunk megcélozva minden korosztályt, gyermeket, nőket és a férfiakat.

**4. Vállalkozás bemutatása**

A Pongó Vendégház egy 8 férőhelyes, 3 szobás szálláshely. Egy különálló, mindenki számára használható konyhával és étkezővel, egy ebédlővel, egy kinti kis kiülővel igazi családias hangulattal. Mindhárom szobában található fürdőszoba wc-vel, így akár 3 különböző család részére is kivehetőek a szobák.

Forgalom szempontjából inkább az áprilistól novemberig tartó időszak a kedveltebb, akár egyéni, akár csoportos szállásként.

Rendezvényekre is kibérelhető, amihez az Önkormányzat biztosít megfelelő felszerelést (padok, asztalok) nagyobb létszám esetén.











Fő tevékenységi körünk teszi ki nagyrészt a vállalkozásunknak, az pedig a távközlés. Ehhez biztosítva van egy helyi iroda, ahol ügyeiket, előfizetéseiket, befizetéseiket tudják intézni. Illetve saját autó, amivel a karbantartó- és szerelő munkatárs azonnali hibaelhárítást tud végezni.

A vállalkozás jelenleg 4 főt foglalkoztat, amiből 1 fő ügyvezető, 1 fő adminisztrációs munkatárs, 1 fő karbantartó-és szerelő munkatárs, illetve 1 fő falugondnok pozícióban. Az ügyvezető határozott idejű megbízási szerződéssel, a falugondnok határozott idejű, a másik két munkatárs pedig határozatlan idejű munkaszerződéssel dolgoznak a vállalkozásban. Az ügyvezető vezeti a kft.-t, az adminisztrációval és ügyfelekkel foglalkozik az adminisztrációs munkatárs, a teljes karbantartó és szerelési feladatokat látja el karbantartó-és szerelő munkatárs. A falugondnoki feladatokat az Önkormányzat felügyelete mellett látja el a falugondnok.

A vállalkozás helye: Gádoros Kossuth Lajos utca 1., a település központi részén található.

A vállalkozás területe: 40 m2

A hely kiválasztásánál főbb szempontok voltak:

* A község központi részén fekszik, megközelítése mind gyalogos, gépjármű és tömegközlekedés szempontjából könnyen elérhető.
* Kis alapterület, viszonylag kicsi rezsiköltséggel, ami a vállalkozásnak fontos tényezője
* Parkolási lehetőség adott
* Az épület az Önkormányzat tulajdona, így nem kell bérleti díjat fizetni

A vállalkozás személyzete

* 1 fő ügyvezető, aki a vállalkozást vezeti és irányítja
* 1 fő adminisztrációs dolgozó
* 1 fő karbantartó dolgozó
* 1 fő falugondnok dolgozó

Vállalkozás főbb szolgáltatásai:

* kábeltelevízió szolgáltatás
* internet szolgáltatás
* fénymásolás
* nyomtatás
* laminálás
* szálláshely szolgáltatás

A Progádor Nonprofit Kft. nyitvatartási ideje a következők szerint alakul:

Hétfő: 8-12 óra

Kedd: 8-12 óra

Szerda: 8-12 óra

Csütörtök: 13-18 óra

Péntek: Zárva

Szakmai háttér:

A vállalkozás közvetlen irányítását, igazgatását az ügyvezető – Paulikné Szelei Mónika – látja el, aki megfelelő gazdasági képzettséggel rendelkezik.

Az alkalmazottak szakmai háttere és az évek alatt szerzett tapasztalataik alapján megfelelő gondosággal látják el.

1. **Működési terv**

Kábeltelevízió-, internetszolgáltatás:

A szolgáltatás árai úgy lettek kialakítva, hogy a vállalkozás fent tudjon maradni és minden kiadást ki tudjon egyenlíteni a vállalkozás a bevételből. Az új előfizető ahhoz, hogy bekötésre kerüljön a televízió- vagy internetszolgáltatás, egy egyszeri bekötési díjat kell, hogy kifizessen, ezután történik csak szerelő segítségével a bekötés. Az internet bekötésekor egy routeren keresztül megy be a jel az adott háztartásba, amit mi biztosítunk, azonban a wifi jeltovábbítót az ügyfélnek kell. A televíziónál a bekötéskor jeleznie kell a szolgáltató felé, hogy hány készülékre kívánni rákötni a jelet, mert az a későbbiekben többletköltséggel járhat. A karbantartás, hibaelhárítás a szolgáltatás része, minden esetben ingyenes.

Pongó Vendégház:

A Vendégház 8 fő részére biztosít szállást, egy 2 ágyas és két 3 ágyas szobával. Felszereltségét tekintve kialakításra került még egy közös konyha tűzhellyel, mikrohullámú sütővel, vízforralóval, szendvicssütővel és mindenféle a főzéshez szükséges eszközzel, amivel akár egy ebédet, vacsorát el tudunk készíteni. Az ebédlőben egy 8 fős társaság tud kényelmesen leülni. Minden szoba saját fürdőszobával és wc-vel rendelkezik. A kertben szalonnasütő vagy bográcsozó és kiülő biztosít egy kényelmes kis délutánt az ide érkezőknek.

1. **Marketing terv**

A vállalkozás célja, hogy minél több előfizetőhöz eljusson a kábeltelevízió- és internetszolgáltatás megfelelő minőségben. Sajnos az elavult rendszer nem minden tekintetben teszi ezt lehetővé, de képességeink és szakmaiságunkhoz mérten igyekszünk ezeket az igényeket megfelelően kielégíteni. Az új előfizetőknek rövid időn belül kötjük be a szolgáltatást, hogy minél hamarabb igénybe tudja venni, a hibákat pedig a meghatározott 72 órán belüli időtartamnál hamarabb szüntetjük meg.

A Vendégházba érkezőket mindig tiszta, rendezett környezetben fogadjuk, igyekezve minden igényüket kiszolgálni.

Versenytárs

A fő versenytárs jelenleg Gádoroson a RUSY-NET, ami áraiban kedvezőbb, mint a Progádor szolgáltatásai, azonban minőségi szempontból sokkal gyengébb. Ezen kívül a vezeték nélküli internetszolgáltatók jelenthetnek még ellenfelet, de őket még mindig csak elenyészőszámban választák a magasabb árak következtében.

Szálláshely szempontjából Gádoroson egyedüliek vagyunk, mióta az Anna Vendégház bezárta kapuit.

Ár

Az árképzésben a Progádor Nonprofit Kft. igazodik a versenytársak áraihoz, emellett figyelembe véve a megcélzott közönség igényeit és fizetőképességét. A vállalkozás az átlagosnál magasabb (30%) árat állapított meg, mivel az összefonódások miatt így térülnek meg a befektetések. A jelenlegi kábeltelevízióárakban nagy szerepe volt a Gazdasági Versenyhivatalnak és a Digi Távközlési és Szolgáltató Kft.-nek, ugyanis az ő általuk kiszabott feltételek mellet került megállapításra. Az internet szolgáltatás árai 2019. február 1.-jén lettek utoljára módosítva erre az akkor még magasnak számító összegre, ami a minőség romlásával nem került változtatásra. Ennek értéke az optika kiépítését követően nőhet majd csak.

A Pongó Vendégház árainál figyelembe kellett venni a megnövekedett energiaárakat, illetve a közelben lévő szálláshelyek szobaárait.

A szolgáltatások árai 2024.01.01-je óta a kábeltelevízió, illetve a szálláshely terén nem változtak, azonban 2025.03.01-től az internetet 6 év után emelnünk kellett a megnövekedett költségek miatt.

|  |  |
| --- | --- |
| Megnevezés: | Ft |
| **Kábeltelevízió csomagok:** |  |
| Szociális csomag | 965 Ft |
| Mini csomag | 2615 Ft |
| Plusz csomag | 5295 Ft |
| **Internet csomagok:** |  |
| A net | 4500 Ft |
| B net | 5500 Ft |
| C net | 6900 Ft |
| **Pongó Vendégház:** |  |
| Szállásdíj (/fő/éj + IFA – 300 Ft 18 év felett/fő/éj) | 6000 Ft |
| Teljes ház bérlése rendezvényre (vendégéj nélkül) | 30000 Ft |

Reklám:

A vállalkozás indulásakor, megtervezett intenzív reklámmal hívta fel a megcélzott előfizetők figyelmét a szolgáltatásokra. A reklámok tervezettek és a célpiacnak megfelelő módon kidogozottak voltak, így elérve a helyi lakosságot, hogy igénybe vegyék szolgáltatásainkat.

Jelenlegi reklámra a helyi Gádoros Tv-ben van lehetőség, de igazán szükség nincs rá, ugyanis a községben egyedüli szolgáltatóként a lakosság nyújtja a megfelelő reklámot a Progádor-ról.

A Pongó Vendégházat különböző online felületeken, a helyi tv-ben, illetve a közösségi médiában hirdetjük.

Személyes Értékelés:

A vállalkozás életében a legfontosabb a megfelelő szolgáltatás nyújtása, illetve a gyors hibaelhárítás a probléma jelentkezésekor. A megfelelő szakképzett munkatárs teszi lehetővé, hogy akár hétvégén, ünnepnapon is meg legyen oldva hiba. A másik fontos pillére a vállalkozásnak a gördülékeny ügyintézés, amiről egy szakképzett, kedves és segítőkész helyi hölgymunkatárs gondoskodik. Természetesen az ügyvezető személye is nagyon fontos szerepet tölt be a vállalkozás életében, amiről az évek során mindig egy szakképzett, munkájára precíz ember törekedett. Fontos, hogy ez a három ember megfelelően össze tudjon dolgozni a gördülékeny teljes munkafolyamat ellátásához.

1. **Szervezeti terv**

A Progádor Településüzemeltető és Szolgáltató Korlátolt Felelősségű Társaságként került cégbejegyzésre, a tulajdonos Gádoros Nagyközség Önkormányzata, azon belül pedig a polgármester és a képviselő-testület.

A kft vezetője 2022. 04. 12. óta Paulikné Szelei Mónika, aki teljes felelőséggel látja el ügyvezetői feladatait, minden nagyobb döntésben szorosan együttműködve a polgármesterrel és képviselő-testülettel.

1. **Kockázatelemzés**

A vállalkozás működtetése során különböző tényezők merülhetnek, fel melyek hátrányosan befolyásolhatják a vállalkozás működését, ezért ezeket célszerű előre felmérni és megelőzni a bekövetkezésüket. Ezekre alternatívákat kidolgozni.

*Lehetséges kockázati tényezők:*

Tűzkár, vízkár, biztonsági károk

A felsorolt károkat megelőzni ugyan nagyon nehéz, de egyetlen módja van egy teljes körű biztosítás megkötése. A biztosítás segítséget jelent, ha a kár bekövetkezik, mivel anyagi kockázata a minimálisra szorítható vissza.

Forgalom

A kis forgalom az, ami veszélyt jelenthet a vállalkozásnak, ezért ezt meg kell előzni. Ki kell dolgozni olyan stratégiát, amely biztosítja az egyenletes bevétel megszerzését. A jelenlegi helyzetben a számlák ki nem fizetése kikötést eredményez, azonban fel szoktuk ajánlani a lehetőségét annak, hogy ha egy összegben kifizeti az ügyfél a tartozását, akkor elengedjük a visszakötési díjat. Sajnos a megnövekedett energiaárak és egyéb költségek nem teszik lehetővé az akciók meghirdetését, de a jövőbeli tervek között szerepel az optika kiépítését követően egy kedvező egyszeri bekötési díj új előfizetőnek.

Versenytárs reakciója:

A versenytársak reagálhatnak árcsökkenéssel, ami odavonzza a célzott vendégeket. De megtörténhet, hogy új szolgáltatásokat vezetnek be, amely nagy veszély lehet a Progádor-nak. A megcélzott (Gádoros lakossága) piaci szegmenset azonban nem tudja jelen pillanatban kiszolgálni, ehhez jelentős változtatásokra lenne szükség a versenytársaknak.

Személyzet:

A személyzet létfontosságú a vállalkozás számára. Ezért a munkatársak kiválasztásánál a legfontosabb szempont az elhivatottság, az emberi hozzáállás volt. A szakmaiság egy tanulható dolog, de az emberekhez való hozzáállás az belülről jön. A vezetőnek példamutató magatartással kell lenni az alkalmazottak felé a megfelelő működés miatt.

Swot analízis:

Egy vállalkozás üzemeltetésekor nagyon fontos felmérni nem csak a veszélyeket, hanem az erősségeket is. Sokkal több információt kapunk egy SWOT analízis során.

|  |  |
| --- | --- |
| **Erősségek(s)** | **Gyengeségek(w)** |
| * egyedüli kábelhálózat * jól képzett munkaerő * helyi iroda | * elavult rendszer * sok technikai hiba az elavult rendszer miatt |
| **Lehetőségek(o)** | **Veszélyek(t)** |
| * hálózat korszerűsítése * növekvő előfizetői kör * stabilabb rendszer | * elemi kár * fizetőképtelenség * nem megfelelő személyzet |

1. **Pénzügyi terv**

Fedezeti pont

A vállalkozás költségeinek zöme- szolgáltatásról lévén szó- állandó költség ugyanis az ügyfelek növekedésével nem jár költségnövekedés, vagy egészen kis mértékben. A nagyobb méretű kiadások, mint az oszlopbérleti díj, energiadíj nem változik a forgalommal. A bérek, amelyek változhatnak a forgalom növekedésével. A költségek legnagyobb részét a bérköltségek és a bérjárulékok teszik ki.

Állandó költségek:

* bérleti díj
* biztosítás
* vállalkozás fenntartása

Változó költségek:

* munkabér és járulékai
* villany, víz, fűtés
* készletek
* egyéb fel nem merült költségek

Pénzforrások:

A tulajdonos alapításkor felmérte a szükséges pénzeszközt, amely a tárgyi eszközök és az induló pénzeszköz szükséglet. Ebből kiindulva 20 000 eFt teljes mértékben fedezi a vállalkozás szükségleteit.

Likviditási tervet dolgoztak ki amiből jól látható, hogy még a bevezető hónapok , amelyek valószínűleg gyengébb forgalmat produkálnak fenn tudják tartani vállalkozásukat. A likviditási tervnél a lehető legkisebb bevétellel számoltak.

A vállalkozás 500 eFt adózott eredménnyel számol, valóságban ennek többszöröse lesz akár 5000 eFt már kezdeti időszakban.

**Nyitó mérleg**

2024.01.01

|  |  |
| --- | --- |
| **Eszközök** | **e Ft** |
| 1. **Befektetett eszközök** | **70 630** |
| I. Immateriális javak | 3 |
| II. Tárgyi eszközök | 7 987 |
| III. Befektetett pénzügyi eszközök | 62 640 |
| **B. Forgóeszközök** | **19 081** |
| I. Készletek | 4 004 |
| II. Követelések | 13 713 |
| III. Értékpapírok | 0 |
| IV. Pénzeszközök | 1 364 |
| **C. Aktív időbeli elhatárolások** | 2 858 |
| **Eszközök (aktívák) összesen** | **92 569** |
| **Források (passzívák)** |  |
| **D. Saját tőke** | **82 700** |
| I. Jegyzett tőke | 58 000 |
| II. Jegyzett de be nem fizetett | 0 |
| III. Tőketartalék | 0 |
| IV: Eredménytartalék | 24 477 |
| V. Lekötött tartalék | 0 |
| VI. Értékelési tartalék | 0 |
| VII. Adózott eredmény | 223 |
| **E. Céltartalék** | **0** |
| **F. Kötelezettségek** | **8 817** |
| I Hátrasorolt kötelezettségek | 0 |
| II. Hosszú lejáratú kötelezettségek | 0 |
| III.Rövid lejáratú kötelezettségek | 8 817 |
| **G. Passzív időbeli elhatárolások** | 1 052 |
| **Források (passzívák) összesen** | **92 569** |

**Záró mérleg**

2024.12.31

|  |  |
| --- | --- |
| **Eszközök** | **e Ft** |
| 1. **Befektetett eszközök** | **92 458** |
| I. Immateriális javak | 0 |
| II. Tárgyi eszközök | 7 468 |
| III. Befektetett pénzügyi eszközök | 84 990 |
| **B Forgóeszközök** | **15 560** |
| I. készletek | 3 780 |
| II. Követelések | 8 386 |
| III. Értékpapírok | 0 |
| IV. Pénzeszközök | 3 394 |
| **C Aktív időbeli elhatárolások** | 87 |
| **Eszközök összesen** | **108 105** |
| **Források** |  |
| **D. Saját tőke** | **100 071** |
| I. Jegyzett tőke | 58 000 |
| II. Jegyzett de be nem fizetett | 0 |
| III. Tőketartalék | 0 |
| IV. Eredménytartalék | 24 701 |
| V. Lekötött tartalék | 0 |
| VI. Értékelési tartalék | 0 |
| VII. Adózott eredmény | 17 370 |
| **E Céltartalék** | **0** |
| **F Kötelezettségek** | **8 027** |
| I. Hátrasorolt kötelezettségek | 0 |
| II. Hosszú lejáratú kötelezettségek | 0 |
| III. Rövid lejáratú kötelezettségek | 8 027 |
| **G. Passzív időbeli elhatárolások** | 7 |
| **Források összesen** | **108 105** |

**Eredménykimutatás**

2024.12.31

|  |  |
| --- | --- |
| **Megnevezés** | **eFt** |
| 01 Belföldi értékesítés nettó árbevétele | 46 582 |
| 02 Export értékesítés nettó árbevétele | 0 |
| **I. Értékesítés nettó árbevétele** | **46 582** |
| 03 STKÁV | 0 |
| 04 SEEÁÉ | 0 |
| **II: Aktivált saját teljesítmény értéke** | **0** |
| **III. Egyéb bevételek** | **22 503** |
| 05 Anyagköltség | 4 436 |
| 06 Igénybe vett szolgáltatások | 19 711 |
| 07 Egyéb szolgáltatások értéke | 1 576 |
| 08 ELÁBÉ | 56 |
| 09 Eladott szolgáltatások értéke | 602 |
| **IV. Anyag jellegű ráfordítások** | **26 381** |
| 10 Bérköltség | 19 263 |
| 11 Személyi jellegű egyéb ráfordítás | 2 539 |
| 12 Bérjárulékok | 2 507 |
| **V Személyi Jellegű ráfordítások** | **24 309** |
| **VI Érték csökkenési leírás** | 718 |
| **VII Egyéb ráfordítás** | **1 112** |
| **A Üzemi tevékenység eredménye** | **16 565** |
| **VIII. Pénzügyi műveletek bevételei** | **808** |
| **IX. Pénzügyi műveletek ráfordításai** | 3 |
| **B Pénzügyi műveletek eredménye** | **805** |
| **C Adózás előtti eredmény** | **17 370** |
| **X Adófizetési kötelezettség** | **0** |
| **D Adózott eredmény** | **17 370** |

**Irodalomjegyzék**

Dr. Horváth Zsuzsanna: Pénzügy I-III

Józsa László: Marketingstratégia

Üzleti tervezés: Digitális tankönyvtár

Jackel Katalin Nagy Orsolya: Üzleti terv készítése